
HOTĂRÂRE nr.  17/ 2022
privind aprobarea concesionării prin negociere directă a suprafeţei de 38 m2 teren aflat 

în domeniul privat al Municipiului Lupeni, situat în Municipiul Lupeni, Strada Parângului
înscris în CF nr. 63550 Lupeni, nr. cadastral 63550 

   hotărârea a fost aprobată prin vot liber exprimat cu unanimitate de voturi

Consiliul local al Municipiului Lupeni,


Analizând Proiectul de hotărâre nr. 18/ 2022 precum și Referatul de aprobare nr. 2039/ 21 ianuarie 2022 prin care domnul Lucian Marius Resmeriță, Primar al Municipiului Lupeni, propune aprobarea concesionării prin negociere directă a suprafeței de 38 m2 de teren aflat în domeniul privat al Municipiului Lupeni în vederea extinderii unei construcții, cu destinația de garaj, pe terenul alăturat;

Văzând Raportul comun nr. 2310/ 25 ianuarie 2022 prezentat de Biroul Urbanism și Mediu, Biroul Cadastru și Agricultură și Compartimentul juridic din cadrul Aparatului de specialitate al Primarului Municipiului Lupeni;
Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;


Ţinând cont de prevederile art. 15 lit. „e” din Legea nr. 50/ 1991 privind autorizarea executării lucrărilor de construcţii;

Cu respectarea prevederilor art. 108 lit. „b” și ale art. 362 din OUG nr. 57/ 2019 privind Codul administrativ;

În temeiul prevederilor art. 129 alin. (1), alin. (2) lit. “c”, alin. (6) lit. “a” precum și ale art. 139 alin. (3) lit. „g” din Ordonanța de Urgență nr. 57/ 2019 privind Codul administrativ

H O T Ă R Ă Ş T E

Art. 1 Se aprobă concesionarea prin negociere directă a suprafeţei de 38 m2 teren aflat în domeniul privat al Municipiului Lupeni, Strada Parângului, înscris în CF nr. 63550 Lupeni, nr. cadastral 63550 conform planului de amplasament și delimitare al imobilului precum și extrasul CF care sunt prezentate în Anexa nr. 1 la hotărâre.

Art. 2 (1) Concesionarea se va face prin negociere cu solicitantul Petcu Mircea Constantin, proprietarul imobilului clădire, în vederea extinderii acestei construcții cu destinația de garaj.

(2) Concesionarea se aprobă pentru o perioadă similară contractului de concesiune existent (nr. 317/ 01.09.1997)  fără a se depăși durata maximă de 49 de ani prevăzută de legislația în domeniu – 31 august 2046.

Art. 3 Redevenţa anuală plătibilă de concesionar va fi stabilită prin negociere directă pornindu-se de la suma minimă de 10 lei/ m2/ an. 

Art. 4 Primarul Municipiului Lupeni este abilitat să desemneze comisia de negociere și să încheie contractul de concesiune având ca obiect concesionarea suprafeței de 38 m2 teren înscris în  CF nr. 63550 Lupeni, nr. cadastral 63550. 

Art. 5 Hotărârea poate fi atacată conform prevederilor Legii nr. 554/ 2004 a contenciosului administrativ, cu modificările și completările ulterioare.


Art. 6 Hotărârea se va comunica Instituţiei Prefectului Judeţului Hunedoara în vederea exercitării controlului cu privire la legalitate fiind adusă la îndeplinire de către Primarul Municipiului Lupeni și solicitantului Petcu Mircea Constantin iar la cunoştinţă publică prin publicarea pe site-ul Municipiului Lupeni.

Lupeni, 



31 ianuarie 2022   
                PREȘEDINTE DE ȘEDINȚĂ   
                            CONTRASEMNEAZĂ– SECRETAR  GENERAL                           

                       Prof. ANIȚA BURLACU
                                                        Jr. MARIUS CLAUDIU BĂLOI

